**Прилог бр. 1.**

И З В Ј Е Ш Т А Ј

**КОМИСИЈЕ О ПРИЈАВЉЕНИМ КАНДИДАТИМА ЗА ИЗБОР У ЗВАЊЕ**

**I ПОДАЦИ О КОНКУРСУ**

Конкурс објављен: у дневном листу „Глас Српске“, 01. 06. 2016. године

Ужа научна/умјетничка област: Специфичне књижевности, ужа образовна област Стране књижевности - Германистика

Назив факултета: Филозофски факултет Пале

Број кандидата који се бирају: 1 (један)

Број пријављених кандидата: 1 (један)

**II ПОДАЦИ О КАНДИДАТИМА**

Први кандидат

**1. Основни биографски подаци**

Име, средње име и презиме: Александар (Велимир) Петровић

Датум и мјесто рођења: 03. 10. 1978. у Љубовији, Република Србија

Установе у којима је био запослен:

- основна школа у Сребреници (према наводу из биографије, без потврде)

- Филозофски факултет Универзитета у Источном Сарајеву, од 06. 10. 2011. до 2016. године

Звања/ радна мјеста:

- наставник (према наводу из биографије, без потврде)

- виши асистент за ужу научну област Специфичне књижевности (Германистика-Њемачка књижевност) на Филозофском факултету Универзитета у Источном Сарајеву од 06. 10. 2011. године.

Научна/умјетничка област: Специфичне књижевности (Германистика-Њемачка књижевност)

*Чланство у научним и стручним организацијама или удружењима:*

Члан Удружења судских тумача Републике Српске.

**2. Биографија, дипломе и звања**

Оснoвне студије (студије првог циклуса):

Назив институције: Филолошки факултет Универзитета у Београду

Мјесто и година завршетка: Београд, 2005. године (група Немачки језик и књижевност)

Постдипломске студије (студије другог циклуса):

Назив институције: Филозофски факултет Универзитета у Источном Сарајеву

Мјесто и година завршетка: Источно Сарајево, 2011. године

Назив магистарског рада: *Митски симболи у романима Макса Фриша*

Ужа научна/умјетничка област: Специфичне књижевности – њемачка књижевност

Докторат (студије трећег циклуса):

Назив институције:

Мјесто и година завршетка:

Назив дисертације:

Ужа научна/умјетничка област:

Претходни избори у наставна и научна звања (институција, звање и период):

Филозофски факултет Универзитета у Источном Сарајеву, виши асистент, од 06. 10. 2011. године (изборни период: пет година) – Одлука бр. 01-С-238-III/11 од 06. 10. 2011. године

**3. Научна/умјетничка дјелатност кандидата**

1. Радови прије првог и/или последњег избора/реизбора

(Навести све радове сврстане по категоријама)

2. Радови послије последњег избора/реизбора

(Навести све радове и дати њихов кратак приказ.)

1. Идентитет у романима Макса Фриша између модерне и постмодерне // *Радови Филозофског факултета*, Универзитет у Источном Сарајеву, Филозофски факултет Пале, филолошке науке, бр. 14, књ. 1, Пале, 2012, стр. 227¬236.

У раду, категорисаном као оригинални научни рад, анализирана је једна од најзаступљенијих и најистраженијих тема у романима Макса Фриша, тема идентитета модерног човјека. Базирајући напис на Фришовим романима из ране и зреле фазе, аутор прати еволуцију Фришовог мишљења и књижевног сазријевања. Разматрајући поменуту тему, а узимајући у обзир теоријски приступ њемачког социјалног психолога Волфганга Крауса, те поставке Лиотара, Рикера, Фукоа и Дериде, изведен је закључак да је Фриш у својим раним романима и у прва два „велика“ романа остао у традицији модерне. Трећим романом, *Нека ми име буде Гентенбајн*, он прави искорак ка постмодерни, антиципирајући основне токове постмодерне филозофије кроз теорије наративног идентитета и тако утире пут књижевној постмодерни.

2. *Homo Faber* Макса Фриша и антички мит // *Наука и традиција*: зборник радова са научног скупа (Пале, 18¬19. мај 2012), Универзитет у Источном Сарајеву, Филозофски факултет Пале, посебна издања Научни скупови, филолошке науке, књ. 7, том 1, Пале, 2013, стр. 509¬515.

Оригинални научни рад се бави препознавањем и анализом симбола античког мита утканих у роман *Homo Faber* Макса Фриша. Мотив инцеста и мотив путовања заузимају у том контексту централно мјесто. Уз ове, указано је и на споредни митски симбол пјенушања мора у вријеме појављивања Елизабет. Улога античког мита, тематика митологизације, демитологизације и ремитологизације има и ту важност, јер мијешање садашњости и античког мита служи бољем сагледавању свијета. У закључку је изнесено мишљење да посезање за митом код писаца модерне може да значи и тражење ослонца у несигурном свијету. То нас подсјећа на нашу дубоку везу са оним што је у антици живјело, а то је несвјесно, заједничко, архетипско, једном ријечју, митско.

3. Есејизам и ескапизам Петера Хандкеа од *Моравске ноћи* до *Покуса о Тихом мјесту* // *Радови Филозофског факултета*, Универзитет у Источном Сарајеву, Филозофски факултет Пале, филолошке науке, бр. 16, књ. 1/1, Пале, 2014, стр. 119¬126.

Аутор у раду покушава да мотивски повеже дјела Петера Хандкеа *Покус о Тихом мјесту* и *Моравска ноћ*, те да у овом свјетлу протумачи и ескапизам умјетника у глобализованом свијету. Након изношења одабраних биографских података о П. Хандкеу, Петровић се бави основним феноменима глобализације „убрзањем времена“ и „сужењем простора“, покушавајући да да одговор на питање гдје је Хандкеово мјесто у таквом времену и простору. *Покус о Тихом мјесту*, како аутор преводи Хандкеов *Versuch über den Stillen Ort*, је један у низу Хандкеових поетских експеримената, у којем централно мјесто има контроверзни топос, мотив тоалета. У овом дјелу и није ријеч о тоалетима као смрдљивим или миришљавим мјестима, ни о мјестима у којима се врши физиолошка нужда, већ о мјестима једне друге нужде. Тоалет је мјесто повлачења, мјесто на којем се налази тишина. Приповједач, наглашава аутор, у особеном аутофикционалном покусу доноси приказ тоалета, који су оставили трага у његовом животу. Покус се завршава тако што приповједач даје објашњење своје мотивације: бјежање у тоалет није прекидало само спољашњу буку, него и његов унутрашњи мук. Тиха мјеста су покретала приповиједање, то је мјесто гдје му се враћао језик, говор. Завршни дио рада је анализа жанра који Петровић описује као поетски експеримент, а који у себи обједињује и есејистичке и аутобиографске црте, али и елементе фикције. У глобализованом свијету, у неиздрживој атмосфери буке, повлачење у тоалет да би се отпочела прича, није ништа друго до један облик ескапизма, који аутор код Хандкеа назива клобализацијом (од њем. das Klo, тоалет). Ово повлачење, наглашава се, у суштини и није повлачење, него активирање најљепших и највреднијих момената, а облик који аутор даје причању говори о непоновљивости и аутентичности сваког Хандкеовог књижевног покуса, који спаја стварности и фикцију, литерарни и нелитерарни жанр, аутора и приповједача и тако представља благотворан парадокс у свијету парадокса, какав је данашњи глобализовани свијет.

**4. Образовна дјелатност кандидата**

1. Образовна дјелатност прије првог и/или последњег избора/реизбора

(Навести све активности (публикације, гостујућа настава и менторство)

2. Образовна дјелатност послије посљедњег избора/реизбора

(Навести све активности (публикације, гостујућа настава и менторство)

У овом изборном периоду (2011¬2016) мр Александар Петровић изводио је или изводи вјежбе из предмета *Средњовјековна њемачка књижевност* и *Њемачка књижевност 17. вијека: барок* (на првој години студија), *Њемачка књижевност 18. вијека: просветитељство и Sturm und Drang* и *Њемачка класика* (на другој години студија), *Њемачка књижевност 19. вијека 1: романтизам* и *Њемачка књижевност 19. вијека 2: реализам* (на трећој години студија), *Семинар из њемачке књижевности: Фауст 1* и *Семинар из њемачке књижевности: Фауст 2* (на трећој години студија), *Њемачка књижевност краја 19. и почетка 20. вијека* и *Њемачка књижевност у доба Вајмарске републике* (на четвртој години студија), *Семинар из њемачке књижевности послије 1945. године* и *Семинар из њемачке послератне књижевности* (на четвртој години студија) и наставу из изборних предмета *Њемачки језик 1* и *Њемачки језик 2* (на првој години студија), *Њемачки језик 3* и *Њемачки језик 4* (на другој години студија).

**5. Стручна дјелатност кандидата**

1. Стручна дјелатност прије првог и/или последњег избора/реизбора

**Научни скупови, стручна предавања, семинари у периоду 2011¬2016. година – након посљедњег избора**

**Учешће на научним скуповима**

1. „Хомо Фабер“ Макса Фриша и антички мит. Научни скуп *Наука и традиција* (Пале, 18¬19. мај 2012. године), Универзитета у Источном Сарајеву, Филозофски Факултет Пале.

2. Петер Хандке „Versuch über einem stillen Ort“: клобализација у доба глобализације. Научни скуп *Наука и глобализација* (Пале, 17¬19. мај 2013. године), Универзитета у Источном Сарајеву, Филозофски Факултет Пале.

3. Твитер књижевност: 140 словних ознака као окови и као могућност. Научни скуп *Наука и стварност* (Пале, 21. мај 2016. године), Универзитета у Источном Сарајеву, Филозофски Факултет Пале.

Други кандидат и сваки наредни ако их има (све поновљено као за првог кандидата)

**6. Резултат интервјуа са кандидатима**

Комисија у пуном саставу обавила је 17. 08. 2016. године интервју са кандидатом који се пријавио на расписани конкурс. Из разговора је утврђено да је реч о научном раднику, који је опредјељен да се бави наставним радом и научним истраживањима из уже научне области за коју је конкурс расписан.

**7. Информација о одржаном предавању из наставног предмета уже научне области за коју је кандидат конкурисао, у складу са чланом 93. Закона о високом образовању РС (Службени гласник РС број: 73/10)**

Кандидат је од 2011. до 2016. у звању вишег асистента изводио вјежбе из наставних предмета уже научне области за које је конкурс расписан, тако да се искључује потреба држања предавања из наставних предмета уже научне области приликом реизбора у исто звање.

**III ЗАКЉУЧНО МИШЉЕЊЕ**

На конкурс објављен у дневном листу „Глас Српске“ дана 01. 06. 2016. године за реизбор у звање вишег асистента за ужу научну област Специфичне књижевности, ужа образовна област Стране књижевности – Германистика, на Студијском програму за њемачки језик и књижевност пријавио се један кандидат, мр Александар Петровић. Комисија је утврдила да кандидат мр Александар Петровић испуњава све услове за реизбор у звање вишег асистента прописане *Законом о високом образовању Републике Српске*, члан 77, став б и *Правилником о поступку и условима избора академског особља Универзитета у Источном Сарајеву*, члан 37, став б, који каже да за **сарадника у звању вишег асистента** може бити биран кандидат који има завршен други циклус студија са најнижом просјечном оцјеном и на првом и на другом циклусу студија 8,0 или 3,5, односно **кандидат који има** **научни степен магистра наука**. Кандидат мр Александар Петровић одбранио је 25. фебруара 2011. године магистарску тезу под називом *Митски симболи у романима Макса Фриша*, те је тиме стекао **научни степен магистра књижевноисторијских наука**. Кандидат је већ провео један изборни период (2011¬2016) у звању вишег асистента. Он је у посљедњем изборном периоду (2011¬2016), поред часова вјежби из предмета из различитих периода њемачке књижевности, учестовавао у раду три научна скупа одржана на Филозофском факултету Универзитета у Источном Сарајеву и објавио три научна рада, који су категорисани као оригинални научни радови објављени у научним часописима и зборницима са рецензијом.

На основу свега наведеног Комисија са задовољством предлаже да се **мр Александар Петровић реизабере у звање вишег асистента за ужу научну област Специфичне књижевности, ужа образовна област Стране књижевности – Германистика, на Студијском програму за њемачки језик и књижевност Филозофског факултета Универзитета у Источном Сарајеву.**

Чланови Комисије:

1. Др Љиљана Аћимовић, доцент, ужа научна област: Специфичне књижевности – њемачка књижевност, Филолошки факултет Универзитета у Бањој Луци, предсједник

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Др Рада Станаревић, ванредни професор, ужа научна област: Специфичне књижевности – њемачка књижевност, Филолошки факултет Универзитета у Бањој Луци, члан

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Др Саша Кнежевић, ванредни професор, ужа научна област: Специфичне књижевности – Србистика, Филозофски факултет Универзитета у Источном Сарајеву, члан

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**IV ИЗДВОЈЕНО ЗАКЉУЧНО МИШЉЕЊЕ**

Нема издвојених мишљења. Чланови комисије су једногласни у погледу приједлога за реизбор пријављеног кандидата у звање вишег асистента.

Источно Сарајево, 17. 08. 2016. године